બિઝનેસ ડેસ્કઃ આરબીઆઇએ તેની દ્વિમાસિક પોલીસી રીવ્યુમાં સતત બીજી વખત રેપો રેટમાં 0.25 ટકાનો વધારો કરી દેતા શેરબજારમાં રેકોર્ડ તેજીને બ્રેક લાગી છે. રેપો રેટ વધવાની જાહેરાત પછી વ્યાજ દર સંવેદી બેન્કિંગ, ઓટો જેવા સેક્ટર્સમાં વેચવાલી આવતા બજાર ઘટીને બંધ રહ્યું છે. સેન્સેક્સ 85 અંક ઘટીને 37,522 પર બંધ રહ્યો છે. જ્યારે નિફ્ટી 10 અંક ઘટીને 11,346 પર બંધ આવ્યો છે. જોકે, શરૂઆતના સેશનમાં સેન્સેક્સે 37,711.87ની રેકોર્ડ હાઇ બનાવી હતી, જ્યારે નિફ્ટી 11,390.55ની નવી ઊંચાઇએ અડ્યો હતો.